Nadhani tunafaa kufikiria kuhusu Jaunpur, Gwalior na Bengal mara moja.
Zote tatu ni muhimu sana kwa ufalme wetu.
Nitafanya uamuzi kuhusu suala hili mapema iwezekanavyo.
Kwa sasa, nipe taarifa kuhusu Tath, Mahoba na Chandigo.
Kila kitu kiko sawa huko?
Habari ni...
Mtukufu aishi maisha marefu!
Mfalme Bharmal anataka kukutana na wewe.
Mlete hapa kwa heshima.
Ndiyo, Mtukufu.
Njoo, Mfalme. Keti.
Niambie.
Hukupata shida yoyote huko Agra, sivyo?
Hapana. Umefanya matayarisho mazuri.
Mfalme, nataka kuongea na wewe kuhusu kitu.
Natumai utaelewa ninachojaribu kusema.
Wakati mwingine, Mfalme anafaa kusahau mahusiano yake
na kufanya maamuzi makali.
Kuwafunga watoto wako kulikuwa mojawapo ya maaumzi hayo.
Natumai kwamba hutakuwa na uchungu wowote
kwa moyo wako kuhusu tukio hili.
Kwa wakati huu, Mfalme hajakuja kukutana na Mtukufu.
Lakini kusema kweli, kama baba mkwe, nataka kuongea na mwana-mkwe wangu.
Natumai nafsi yako haitaumizwa.
Niambie.
Mwana-mkwe wako yuko tayari kukusikiza.
Jamii ya kifalme inayosimama dhidi ya jamaa wao kwa ajili ya
heshima yako, inaweza kusimama dhidi yako pia kwa heshima yao.
Nilipogundua kwamba uliwashutumu watoto wangu,
ningepigania heshima yangu.
Daima nimepigania heshima yetu. Ningepigana hata wakati huo.
Nilijizuia, si kwa sababu
nilikuwa nimezungukwa na wanajeshi wako.
Lakini nilijizuia kwa sababu sikutaka
kupigana na jamaa wangu.
Uhusiano huu kati yetu umeunganisha Amer na Agra.
Kwa familia yetu, mwana-mkwe anaheshimiwa zaidi ya mwana.
Wana wanapendwa
lakini mwana-mkwe hapendwi tu, lakini anaheshimiwa pia.
Na heshima hiyo ilinizuia kupigana na wewe.
Wewe ni mfalme.
Na kama kiongozi, ni kazi yangu kudumisha heshima yako.
Sishuku ujasiri na uaminifu wao, Mfalme.
Na ninajua hisia zako za kudumushia uhusiano.
Ndiyo maana nakuomba uone tukio hili kama
udhaifu wa Mfalme na si ujeuri wa mwana-mkwe wako.
Naelewa.
Ndiyo maana nimekuja hapa kukupea ushauri.
Niambie.
Kama mtu wa kawaida atafanya kitu, hakuna atakayeona.
Lakini Mfalme akifanya kazi yoyote, itakuwa historia.
Mtukufu, naogopa kwamba ingawa
watoto wangu hawakuwa na hatia, waliadhibiwa.
Hilo likiwa historia,
basi litakuwa tusi kwako na kwa Jodha pia.
Kwa hivyo, ili kurekebisha kosa hili, nafaa kufanya nini, Mfalme?
Neno la Mfalme haliwezi kufutwa. Litadumu.
Lakini watu wanaeza kufanywa wasahau.
Kwa kufanya jambo kubwa kuliko hilo.
Kabla udhalimu wako udumu,
ni lazima ufanye uamuzi wa haki.
Halafu udhalimu huo utasahaulika.
Wewe ni mwana-mkwe wangu.
Na ninataka dunia nzima
ikujue kama mfalme mwenye haki.
Na si kama kiongozi asiye na busara.
Ushauri wako ni muhimu sana kwangu, Mfalme.
Nakuahidi kwamba nitajaribu kuukumbuka.
Kitu kimoja zaidi. Nataka ruhusa yako.
Nataka kwenda Amer.
Habari za kifo cha Mwana mfalme wa Sujanpur,
Ratan Singh zitafika Amer.
Nataka kufika Amer kabla ya hilo
ili nishughulikie Mainavati na Sukanya.
Naelewa, Mfalme.
Wewe na wana wafalme wako wanne mnaweza kwenda Amer sasa hivi.
Hapana, Mtukufu.
Wana wangu watabaki hapa Agra
hadi yule aliyejaribu kudhuru
heshima ya Amer akamatwe.
Niruhusu kuondoka.
Natumai nitapata nafasi ya kukuhudumia tena.
Natumai Amer itakuwa na wewe milele, Mtukufu.
Kwaheri, Mtukufu.
Mungu awape safari njema.
Nashukuru Mungu kwamba aliweka imani yangu.
Na ilithibitishwa kuwa binti yangu Jodha hana hatia.
Nakushukuru, Mtukufu.
Kwa mahakama, hukuangusha heshima ya Rajput.
Kwa kumkubali Jodha kama binti yako, ulimuunga mkono
na ukapinga mashtaka dhidi yake.
Tunakuheshimu sana.
Ukweli ni kwamba Mainavati na mimi tuna utulivu huko Amer
kwa sababu uko hapa na Jodha.
Naona fahari kwamba Jodha ni Malkia wa ufalme wa Mughal.
Hiyo ni heshima yako.
Niruhusu kuondoka.
Moti.
Hapa, Mtukufu yupo. Mawaziri wote na mama pia
wako hapa lakini Maham Anga haonekani popote.
Niliona.
Fanya kitu kimoja.
Mjulishe Maham Anga kwamba ninataka
kukutana na yeye jikoni sasa hivi.
Mungu ni mwema
Nashuhudia kwamba hakuna Mungu mwingine ila yule mmoja.
Waziri.
Nimesikia kwamba Mtukufu
alienda kumsindikiza Mfalme Bharmal.
-Kwa hivyo? -Kwa hivyo hujashangaa?
Mtukufu huwaheshimu watu wachache sana. Na...
Yeye ni Mfalme.
Lazima achunge ufalme, mahusiano, watu, kila kitu.
Baada ya kifo cha Bairam Khan, Jalal ameanza
kuzoea mambo haya.
Hujambo, Maham Anga.
Niambie.
Nimekuletea ujumbe kutoka kwa Malkia Jodha.
Amekuita jikoni sasa hivi.
Usisahau nafasi yako, mjakazi.
Unajua ni nani unamuamrisha?
Unasahau kwamba ulikuwa umezikwa kwa ukuta?
Nyamaza, Resham.
Si kosa lake.
Anatoa ujumbe wa mtu mwingine.
Anafuata masharti ya Malkia Jodha.
Kwa kuwa Malkia Jodha ameita, huyu
mtu wa kawaida lazima ataenda.
Sivyo, Bi. Moti?
Bi. Moti, wewe enda. Naja.
Ameadhibiwa lakini bado ni mjeuri sana.
Malkia Jodha bado ni mjeuri.
Resham, inaaminiwa
kwamba wakati Mungu anakubariki na urembo, ujeuri unafuata.
Jalal amemwachilia Malkia Jodha
kwa hivyo atatoa amri.
Yeye ni Malkia Jodha na mimi ni
mjakazi wa kawaida wa ufalme wa Mughal.
Itabidi niende.
-Basi kuja. -Hapana, Resham.
Hapana.
Amri ni yangu pekee.
Kwa hivyo ni mimi pekee nitaenda.
Kwa sababu hata mimi ninataka kuona
ni kazi gani muhimu Malkia Jodha anataka.
Habari yako, waziri.
Maham Anga!
Hujambo, Maham Anga.
Jodha anafanya nini na masanduku haya?
Mungu wangu!
Nadhani anajua ni nini kinaendelea kwa akili yangu.
Ninachanganya zafarani kwa juisi.
Maham Anga!
Babangu amerudi Amer.
Lakini kaka zangu bado wako hapa.
Maham Anga!
Wamekasirika hata baada ya kuonyeshwa kuwa hawana hatia.
Wameumizwa na tusi hilo hadi hawali vizuri.
Nyuso zao zimekwajuka.
Kwa hivyo nilidhani ningetayarisha
kitu kwa afya yao.
Hii ni nini?
Naam, kuna zafarani kwa hii
na juisi ya datura kwa hii.
Nisamehe.
Siwezi kusahau neno hili.
Ninalisema tena na tena.
Kuna uturi kwa hii na maji ya waridi.
Huko Amer, tunachanganya hii na zafarani.
Datura huchanganywa na watu huku Agra.
Sivyo?
Jodha anacheza mchezo wa aina gani?
Anaweza kuwa amegundua ukweli wangu?
Malkia Jodha, umeniita hapa kunionyesha hivi vitu?
Ndiyo. Kabisa.
Unaona, hili ni jaribio langu la kwanza, lakini wewe una uzoefu.
Ndiyo maana nataka kujua kutoka kwako
kama ninachanganya vizuri au la.
Si ulichanganya sumu hivi kwa zafarani
iliyotoka Amer?
Maham Anga, nimegundua kwamba ni wewe uliyechanganya
sumu kwa zafarani iliyotoka Amer.
Malkia Jodha, kama unafanya mzaha,
hili si suala la kufanyia mzaha.
Najua. Ni suala la haki.
Huku kwetu, Malkia wa Mtukufu
hana haki ya kupeana haki.
Ni Mtukufu pekee ana haki hiyo.
Natamani kwamba Mtukufu atatenda haki
ambayo bado hajaweza kufanya.
Kwa hivyo, unataka haki?
Njoo.
Mimi mwenyewe nitaenda kwa Mtukufu kukupea haki.
Njoo. Burudani uliyonionyesha,
tafuta ujasiri wa kumwonyesha Mtukufu pia.
Sina shida yoyote nayo.
Twende.
Mtukufu, waziri Maham Anga
na Malkia Jodha wanataka kukuona.
Ndiyo, bwana.
Nimeshangaa sana kuwaona pamoja.
Utashangaa zaidi utakaposikia
tuliyokuja kuongea kuhusu.
Mhalifu wako amepatikana, Jalal.
Mhalifu ni nani, shangazi? Niambie jina lake.
Nimengoja muda mrefu sana kumuua.
Yule aliyechanganya sumu kwa zafarani...
...ya Malkia Ruqaiya anasimama mbele yako.
Mtu huyo ni waziri wa ufalme wa Mughal,
shangazi yako aliyekunyonyesha.
Yeye ni Maham Anga.
Nimemuua mwanako.
Nini?
Hapana.
Hili haliwezi kuwa ukweli, shangazi.
Jalal, kila neno linalosemwa na Mfalme na Malkia wake ni ukweli.
Angalau nimeamini hili.
Hadi leo chochote Mfalme au...
...Malkia wake waliniamuru au kuniambia, nilikubali.
Mtukufu Humayun alinifanya
mtu muhimu kwa ufalme wa Mughal.
Nilikubali hilo.
Uliniona kama shagazi wako.
Nilikubali hiyo.
Leo, Malkia wako Jodha ananiona
kama muuaji wa mtoto wako.
Maham Anga!
Kwa hivyo nilikubali, Jalal.
Ndiyo, Jalal. Muuaji si yule anayedunga mtu kisu.
Muuaji ni yule mtu ambaye
aliruhusu mauaji kutokea.
Wakati wa sherehe, ilikuwa kazi yangu
kukagua vitu vilivyotoka nje.
Nilikosea.
Kwa hivyo mimi ndiye mhalifu, sivyo, Jalal?
Kwanza nilimlaumu Malkia Queen Jodha. Sasa ni wakati wake.
Nakubali kwamba mimi ndiye mhalifu.
Nilifanya kosa, Jalal.
Niko mbele yako.
Niue au nitume
Mecca ili niende kwa nyumba ya Mungu.
Nimemuua mtoto wa
yule niliyemlea kama mtoto wangu.
Mungu wangu!
Kabla ya kusikia mashtaka haya, ni afadhali nife.
Jalal, imetosha.
Kwa miaki mingi, nimehudumia ufalme wa Mughal kwa uaminifu
na baada ya hilo ninapata shukrani hii...
Imeotosha. Sitaki kuishi tena.
Nikate kichwa.
Ninakiri kosa langu. Nilifanya mauaji.
-Niue, Jalal. -Hapana, shangazi.
Najua ni kwa nini ulifanya hivi.
Kwa sababu nilikushutumu
na kukufunga.
Ndiyo maana unataka niaibike.
Nimeamini kwamba huna hatia. Furahia.
Sasa niachie kazi ya kupata mhalifu wa kweli.
Nimekuletea mhalifu...
Imetosha, Malkia Jodha!
Unajua unajaribu kumshtaki nani?
Siwezi kumlipa deni
la kunilea hata nikitoa maisha yangu.
Na umejaribu kumshutumu
yule ninayeweza kumtolea maisha yangu.
Anawezaje kumuua mtoto wangu?
Unajua umuhimu wake kwangu?
Nilikuwa mdogo sana nilipowekwa kwake.
Ami wangu alijaribu kuniua. Hata alinifunga jela.
Alifanya nisimame mbele ya mizinga.
Wazazi wangu hawakuweza kufanya lolote.
Hawakuwa na nguvu.
Wakati huo,
aliruka mbele ya
mizinga na mishale na kuokoa maisha yangu.
Na tangu siku hiyo, amekuwa deraya yangu.
Najua Adham Khan alikuwa analia
lakini alikuwa anamuacha na kunichunga.
Aliacha kumlea mtoto wake
na kunilea kwa upendo.
Malkia Jodha, unajua?
Kuna watu wawili pekee ninaowaamini.
Mmoja alikuwa marehemu ami Khan na mwingine ni shangazi wangu.
Baada ya kifo cha ami Khan, nilijiahidi kwamba
dunia inaweza kuniharibu
lakini sitakubali ninaowapenda kuharibiwa.
Kwanza, nilimpoteza ami Khan halafu mtoto wangu.
Lakini sasa, sitampoteza shangazi yangu.
Kwa suala la Malkia Ruqaiya, nilidhani hukuwa na hatia.
Lakini sasa kwa kumshtaki shangazi wangu, umefanya kosa kubwa.
Na utaadhibiwa vikali.
-Nita... -Hapana, Jalal.
Hapana. Hutafanya kitu kama hicho.
Hasira ni adui wa mtu.
Na kama mtu huyo ni mfalme, itakuwa...
Maham Anga!
...bora zaidi kuepuka hasira.
Kwa sababu Jalal, hasira inamfanya Mtukufu
ashindwe kufanya uamuzi.
Maham Anga!
Nimejua mbinguni ni nini, Jalal.
Kuona imani yako kwangu, nimetulia.
Mtu yeyote anaweza kulaumu mtu,
lakini namwonea mwanangu fahari.
Licha ya chochote mtu atasema...
Maham Anga!
...lakini hataweza kumshuku shangazi wake.
Malkia Jodha, nisamehe.
Maham Anga!
Lakini bila ushahidi wowote, ulinishutumu.
Lakini leo, mbele ya Mtukufu, naapa kwamba...
...nitapata ushahidi dhidi ya muuaji.
Na kukuletea, Mtukufu.
Shukuru, Malkia Jodha, kwamba shangazi ameokoa maisha yako.
Vinginevyo, hakuna mtu angeweza
kukuokoa kutoka kwa hasira ya Jalal leo.
Maham Anga!
Toka hapa.
Maham Anga!
Tulia, Jodha.
Kwa nini ulienda kwa
Mtukufu bila ushahidi wowote?
Wewe mwenyewe ulisema Mtukufu hangekubali
kwamba Maham Anga ana hatia.
Basi kwa nini alinishutumu mimi na kaka zangu?
Unajua, Moti?
Udhaifu mkubwa wa Mtukufu ni nini?
Anadanganywa kwa urahisi.
Anawasikia wale tu anataka kuwasikia.
Nakubali, Jodha.
Lakini Mtukufu anamwamini Maham Anga.
Ndiyo maana hawezi kuona chochote.
Mtu anaweza kushinda dunia kwa imani.
Lakini kuamini bila kufikiria huleta uharibifu.
Mhalifu anasimama mbele yake na
anaongea kuhusu kumpata.
Kwa nini unamfikiria sana?
Amesema huna hatia, wala Amer, sivyo?
Basi muache afanye anachofanya.
Ningekuwa na uwezo, Moti,
hata singemfikiria.
Ninamchukia sana.
Na kwa nini nimfikirie?
Kama humfikirii
basi ni kwa nini ulihisi vibaya alipompoteza mtoto wake?
Nilihisi vibaya kwa yule mama ambaye angekosa
furaha ya kuwa mama.
Nilihisi vibaya kwamba mimi ni mke wa mwanaume mjinga.
Ana hasira ya kuonyesha adhabu ya kutoa
na kulipiza kisasi.
Hiyo ndiyo nia yake.
Nimekasirika kuwa alitusi familia yangu bila sababu.
Nimekasirika kwa sababu hawasikii
wale wanaomtakia mazuri.
Kwa sababu anampenda Maham Anga, Jodha.
Lakini Maham Anga hampendi.
Kwa sababu ya nia zake mbaya,
Maham Anga alimpenda Mtukufu.
Na kwa uchoyo wake, alimuua mtoto wake.
Haelewi kwamba watu walio na uhusiano wa karibu naye
wako naye kwa sababu ana nguvu.
Hukufanya kilichofaa, Malkia Jodha.
Umefanya kosa kubwa
kwa kumshutumu shangazi wangu.
Nini kilitokea, Resham?
Kwa nini umeshtuka sana?
Si mimi pekee lakini mtu yeyote angeshtuka
baada ya kusikia habari hii, waziri.
Sasa ninakuogopa zaidi.
Unafaa kuniogopa.
Resham, hofu ni kitu kizuri sana.
Wakati mwingine, kwa sababu ya hofu, maisha husonga mbele.
Waziri, hadi leo, umeniambia
kuwaua watoto wa Mtukufu
ambao bado hawajazaliwa.
Basi kwa nini hukuniamini wakati huu?
Ulinificha.
Kuhusu imani,
Resham, nakuamini hata leo.
Ndiyo maana nilikwambia siri yangu.
Hata sijamwambia Adham Khan.
Hili linafaa kukuonyesha ninavyokwamini.
Na kuna wakati unaofaa kwa kila kitu, Resham.
Chochote kinachofanywa kwa wakati mbaya huthibitishwa kuwa kibaya.
Na wakati huu, sikutaka kufanya kosa lolote.
Bibi, lakini Malkia Jodha amegundua ukweli.
Na hamuogopi mtu yeyote.
Hata Mtukufu.
Kabla afanye chochote, itabidi ufanye kitu.
Kwa maoni yangu, unafaa uende
mbali kutoka hapa.
Umesema ukweli, Resham.
Lazima nifanye kitu.
Nitafanya nini? Nitafikiria.
Na wewe, niletee kinywaji baridi.
Maham Anga!
Malkia Jodha, kwa siasa, wewe ni mtoto
na mimi nina uzoefu.
Nilishinda shambulio lako la kwanza kwa urahisi.
Na sasa,
sitakupea nafasi nyingine...
...kunishambulia tena.
Maham Anga!
Kwa mara ya kwanza, ninaona kwamba tangu ufike
umenyamaza ingawa uko na mimi.
Nadhani uko karibu na muuaji.
Natamani ingekuwa kweli, Ruqaiya.
Mapema iwezekanavyo, nataka kumjua.
Vinginevyo watu wataanza kuona kama nimeshindwa.
Usijilaumu, Jalal.
Kama muuaji bado hajashikwa, basi si kosa lako.
Kosa ni langu, Ruqaiya.
Nimemwachilia Malkia Jodha.
Unamaanisha nini?
Namaanisha atajaribu kupunguza nguvu zangu.
Sina moyo
lakini amemlenga yule aliye karibu na moyo wangu.
Nani?
Shangazi.
Sikufikiria kwamba
Malkia Jodha angemshutumu shangazi.
Lakini kwa nini Malkia Jodha alisema
kwamba shangazi alipanga njama hii?
Ruqaiya, alimshtaki bila ushahidi wowote.
Malkia Jodha amefanya kitu kibaya sana.
Nahisi vibaya kufikiri jinsi shangazi anaumizwa.
Malkia Jodha si mjinga hadi...
...kumshutumu Maham Anga bila ushahidi.
Ni nini amepata hadi anamshutumu mtu
ambaye Mtukufu hawezi kumkaripia?
Ni nini?
Hakuna mashtaka kwako. Uko huru.
Ingekuwa bora kama ungekaa mbali na suala hili.
Kuna vikwazo kwa kufichua ukweli, Moti.
Leo, Mtukufu hataniamini,
kesho, hataniamini.
Lakini atakosa kuniamini hadi lini?
Nitaendelea kujaribu
hadi Mtukufu aamini kwamba Maham Anga ndiye mhalifu halisi.
Kumbuka kitu kimoja, Jodha.
Bila ushahidi wowote, majaribio yako hayatafanikiwa.
Basi ni sawa.
Wakati huu, nitaleta ushahidi mbele ya Mtukufu.
Uliniita, Malkia Ruqaiya?
Nataka kucheza mchezo wa sataranji na wewe leo.
Kama unavyotaka, Malkia Ruqaiya.
Lakini leo sihisi kucheza sataranji.
Eh!
Nilidhani baada ya kuthibitisha kuwa Malkia Jodha ni muongo,
ungefurahi.
Usishangae.
Jalal hanifichi chochote.
Aliniambia kwamba Malkia Jodha
alikushutumu kuwa muuaji.
Maham Anga!
Unafikiria nini?
Hainihusu.
Kilicho muhimu ni kile Jalal anafikiria.
Jalal anawaamini sana watu watatu.
Malkia Hamida Banu, mimi,
na shangazi yake, wewe.
Hata masihi wakija na kuapa
Jalal hawezi kutushuku.
Hakumwamini Malkia Jodha.
Alifanya kitu kizuri.
Lakini sikupenda ulichofanya.
Nilifanya nini ambacho Malkia Ruqaiya hakupenda?
Ulimuunga mkono Malkia Jodha.
Nini?
Nilimuunga Malkia Jodha mkono?
Ndiyo.
Kama ungetaka, basi Jalal angemwadhibu Malkia Jodha.
Kama ungetaka, basi Malkia Jodha
angefukuzwa kutoka Agra.
Lakini hukuacha hilo lifanyike.
Naweza kujua ni kwa nini?
Malkia Ruqaiya, mauaji yalifanywa.
Kungekuwa na majadiliano, mtu angelaumiwa,
kungekuwa na shutuma.
Mtukufu atakasirika na
kwa hali kama hiyo, atakuwa mgonjwa.
Mtu yeyote anaweza kunishutumu, kusema chochote kunihusu,
si muhimu.
Lakini siwezi kukubali
mwanangu Jalal awe mgonjwa.
Leo, kwa mara ya kwanza, unaacha
mchezo wako wa sataranji, Maham Anga.
Kuna muda mrefu uliobaki wa kumaliza
mchezo huu wa sataranji, Malkia Ruqaiya.
Lakini wewe na Jalal mmepoteza mrithi wa ufalme wa Mughal.
Ameuawa na muuaji huyo bado hajakamatwa.
Kazi hiyo bado haijakamilika.
Nadhani nafaa kumakinika kwa kumkamata muuaji huyo kwanza.
Mhalifu anafaa kushikwa. Halafu kwa maisha yangu yote,
nitacheza sataranji na wewe, Malkia Ruqaiya.
Niruhusu niondoke.
Maham Anga!
Kwa kuangalia tabia yako, haionekani
kama ulifanya jambo ovu
ambalo Malkia Jodha anakushutumu kwalo.
Lakini sijui ni kwa nini lakini nahisi
nataka kufikiria kuhusu yale ambayo Malkia Jodha alisema.
Wamughal wanaweza kuweka mihimili kwa kingo za mito.
Na kutuma majasusi kujua njama.
Nilikuwa na swali.
Itachukua miaka kujenga jeshi la kupigana na Wamughal.
Lakini kwa hiyo miaka, nguvu za Jalaluddin pia zitaongezeka.
Jeshi letu halitakuwa na nguvu za kutosha kupigana na yeye.
Jeshi si muhimu katika kushinda vita, waziri.
Hisia za ujasiri zinahitajika.
Na hisia ya kujiweka huru
ndiyo yenye nguvu zaidi,
ambayo ninayo.
Licha ya muda utakaotumika, ushindi utakuwa wangu.
Jalal hawezi kunishinda.
Lakini siku moja nitamlazimisha kushindwa.
Lakini Warajput wote hawafikirii kama wewe, Mtukufu.
Naelewa unaongea kuhusu nani.
Bharmal alikuwa muoga.
Kwa sababu ya kuogopa vita, alimuoza binti wake kwa Jalal.
Na kwa kukubali cheo, alishindwa.
Lakini mimi si muoga.
Hujambo, Mtukufu.
Mfalme Bharmal pamoja na mawaziri wake na
wanajeshi wachache wanaelekea Amer kutoka Agra.
Kulingana na habari hiyo, atapitia njia hii.
Mtukufu aishi maisha marefu!
Malkia Jodha anataka kukuona.
-Mtume ndani. -Ndiyo.
Kabla ya kusema chochote, kumbuka kitu kimoja, Malkia Jodha.
Ukijaribu kumshutumu shangazi tena,
utaadhibiwa vikali.
Aliyekuja kutafuta haki,
utampea nini kingine ila adhabu?
Siogopi adhabu. Nitasema ninachotaka kusema.
Mara ya mwisho, Malkia Ruqaiya alikuokoa.
Wakati huu, shangazi alikuokoa.
Lakini sasa, bahati yako si nzuri, Malkia Jodha.
Waoga hujali kuhusu bahati, na mimi si muoga.
Ulisema nisije kwako bila ushahidi.
Kwa hivyo wakati huu, nataka kuleta ushahidi mbele yako.
Muite Rahim.
Yeye mwenyewe alimuona Maham Anga akichanganya sumu kwa zafarani.
Muite Rahim hapa.
Nimeshangaa, Malkia Jodha, kwamba umemfanya
mtoto wa miaka minne ahusike kwa njama yako.
Nitafanya nini kama mtoto wa miaka minne
alimuona Maham Anga akipanga njama?
Huniamini.
Labda mtoto wa miaka minne atakufanya utambua kwamba
hadi sasa umeshindwa kuona ukweli kuhusu shangazi yako.
Nyamaza. Usiseme neno lingine.
Kwa ufalme wa Mughal, wahalifu hupata adhabu, sio huruma.
Hata kama ni familia yangu.
Njoo hapa, Rahim.
Angalia, Rahim.
Ile siku, ulichoniambia kuhusu lile sanduku,
mwambie Mtukufu.
Rahim, ulichukua sanduku hilo?
Sikuiba. Mimi si mwizi.
Usiniadhibu.
Rahim, usijali. Ulitoa sanduku hilo wapi?
Nani alikuwa hapo? Nani alikuwa anaweka sumu ndani?
Niambie.
Usijaribu kumdanganya. Naongea na yeye.
Rahim, ulichukua sanduku hilo?
Sikuliiba.
Sitaongea na mama huyu.
Yeye ni mbaya.
Rahim...
Kwa hivyo, alikuwa shahidi wako.
Ninasema ukweli, Mtukufu.
Ukweli ni, Malkia Jodha
ulimlazimisha mtoto wa miaka minne kusema uongo.
Dhamira yako haikukusumbua hata kidogo?
Hata hajui sumu ni nini.
Na ulitaka aseme kwamba
alimuona shangazi akichanganya sumu kwa zafarani.
Lakini...
Sitaki kusikia zaidi, Malkia Jodha.
Ulikuwa unasema mengi kuhusu kukuzwa kwako.
Ulifunzwa kumfanya mtoto awe muongo?
Ukweli ni ukweli, Mtukufu.
Ikiwa mtu mzima au mtoto anausema.
Umesema ukweli.
Kama vile huyo mtoto amesema, wewe ni mbaya.
Yeye ni mtoto.
Aliogopa kwamba ungemuadhibu kwa kuiba sanduku hilo.
Ndiyo maana alitoroka kwa sababu ya uoga.
Alitoroka baada ya kuona uovu wako, Malkia Jodha.
Na toka hapa kabla nikasirike.
Na wakati mwingine usijaribu kuja kwangu
bila ushahidi wowote au shahidi.
Sasa toka hapa.
Ni kosa langu.
Ninajaribu kumuonyesha ukweli mtu ambaye
anamwamini mwingine bila sababu.
Kujua ukweli, mtu anafaa kujitenga
na mahusiano yote na hisia, Mtukufu.
Na hadi ufanye hivi, hutajua ukweli.
Hujanisikia? Toka hapa!
Sijui ni kwa nini Malkia Jodha anamshutumu shangazi yangu.
Sina bahati, Moti.
Sasa hakuna njia nyingine.
Lakini Jodha, wakati Rahim alikwambia ukweli, kwa nini
hakusema chochote mbele ya Mtukufu?
Rahim ni mtoto, Moti.
Aliogopa alipoona hasira ya Mtukufu.
Alifikiria Mtukufu angemwadhibu,
ndiyo maana hakuweza kusema chochote.
Nilikuwa na shahidi mmoja tu.
Sasa tutafanya nini?
Nini kitafanyika?
Sitakubali kushindwa.
Nitaendelea kujaribu.
Naamini mungu wa kike atanionyesha njia.
Mpelekee mungu wa kike sadaka, Malkia Jodha.
Sadaka za mungu wa kike, hapa Agra?
Ndiyo.
Kuna hekalu nzee ya mungu wa kike huko sokoni,
mbali kidogo na kasri.
Nimetoa huko.
Uliona, Moti?
Hii ni ishara ya mungu wa kike.
Nimemuomba msaada na amenipea ishara.
Sasa ni mungu wa kike pekee anayeweza kunisaidia kutoka kwa shida hii.
Nitaenda kwa hekalu hiyo kumwabudu mungu wa kike.
Sasa hivi.
Lakini, Jodha, nakubali hujafungwa.
Lakini bila ruhusa ya Mtukufu,
hatuwezi kuondoka kwa kasri na kwenda.
Lakini tunaweza kupata ruhusa na kwenda kufanya ibada.
Na kama ilivyo, kabla ya ndoa, Mtukufu aliniahidi
kwamba hatanizuia kwa maombi yangu.
Mwana mfalme Pratap, nini kinakuleta hapa?
Na sababu ya kunisimamisha kwa njia?
Kila msaliti na kila uasi
utampata Pratap kwa njia yake.
Nimesema mbeleni kwamba mimi si msaliti.
Ninaaibika kufikiria kwamba zamani
nilikuwa na uhusiano na familia yako ya kifalme.
Kama upanga huu ni mzito, kama ni mzigo kwako, basi utoe.
Kwa nini unatusi ishara hii ya wapiganaji jasiri?
-Pratap. -Niite Mwana mfalme Pratap.
Kwa kukaa na Wamughal,
hata umesahau heshima.
Unasema kwamba hukumsaliti yeyote.
Ulienda Agra kupeana habari za ndoa ya binti yako.
Na kwa usaidizi wa Wamughal,
ulimuua mwana-mkwe wako mtarajiwa.
Sasa utafanya nini?
Utamuoza binti wako Sukanya
kwa Wamughal?
Tahadhari, Pratap.
Hili ni suala la kibinafsi kwangu.
Nilikuwa nimekwambia kwamba si suala la kibinafsi.
Kwa sababu ya uoga wako, heshima
ya Warajput imeharibika.
Warajput 17 walikataa uhusiano na binti yako.
Walikataa.
Kwa sababu tu ya uoga wako,
na upinzani wangu.
Sitaki heshima ya Warajput
kuharibika kwa sababu ya uoga wako.
Mfalme wa Sujanpur alitaka kukupunguzia mzigo, Bharmal.
Kwa kukubali ndoa ya Sukanya na mwanake Ratan Singh.
Ulimuua pia.
Sasa nitaona ni Mrajput yupi atakubali kumuoa binti yako.
Sitaki kuongea na wewe kuhusu chochote.
Sipendi pia kuongea na wasaliti.
Msaliti mwingine wa Amer alikuja kwangu.
Mpwa wako, Sujamal.
Nilivunja mahali aliposimama.
Nataka tu kukupea onyo.
Yule anayejaribu kujenga urafiki na Wamughal,
Pratap atakuwa adui wake.
Na pia, wewe ni adui wa binti yako.
Kumuoza mmoja kwa Wamughal na kumuua
mume mtarajiwa wa mwingine kwa usaidizi wa Wamughal.
Umeharibu mahusiano yote.
Ingekuwa bora ukiacha kuongea kuhusu mahusiano, Pratap.
Ninajua kuhusu vita vya ndani vinavyoendelea
kati ya wanafamilia wenu.
Lakini sina hamu ya kufurahia
utengano kati ya wanafamilia.
Nitaenda sasa.
Harakisha, Bw. Bharmal.
Kwa sababu baada ya kupata habari za kifo cha Ratan Singh,
kila mtu aliye Amer atalia.
Unacheza mchezo wa kifo na Jalal.
Na kwa maisha yako yote, utajuta.
Pratap anakuahidi.
Fundi wa sanduku hili anaishi wapi, Ruqaiya?
Hoshiyar alimleta. Lakini kwa nini unauliza?
Nataka kukutana na yeye. Nataka kumhoji.
Jina lake ni Altaf Quadri.
Ana duka dogo kwa kona
huko sokoni karibu na kasri.
Ukitaka, naweza kumwita kwa kasri.
Hapana, Ruqaiya.
Muuaji yuko mahali kasrini
na sitaki kumjulisha.
Nitakutana na fundi huyu kwa njia yangu.
Na hakuna mtu anafaa kujua.
Mama, kuna ugomvi mwingi kwa kasri hili.
Kwa hivyo nilitaka kuenda kwa hekalu ya
mungu wa kike kuombea amani.
Hilo ni wazo nzuri, Jodha.
Lakini sitaki kuenda bila ruhusa.
Na Mtukufu hayuko kwa kasri.
Kwa hivyo unaweza kunipea ruhusa?
Huhitaij ruhusa kuenda kuomba, Jodha.
Unaenda kufanya kitu kizuri.
Sidhani Jalal atajali.
Unaweza kuenda.
Asante, mama.
Nipe sadaka kwa jina la mungu wa kike.
Yule anayesaidia maskini
atapewa furaha na Mungu.
Yule anayewahurumia wadhaifu...
...atapewa neema na Mungu.
Yule anayewalisha walio na njaa...
atabarikiwa na Mungu.
Nipe sadaka kwa jina la Mungu.
Hii ni hekalu. Ni mahali pa kuabudu.
Ni muhimu mahali hapa pawe safi
kama nyumbani kwako.
Ichunge na mhakikishe ni safi.
Kwa nini Malkia Jodha amekuja sokoni?